L'Institut Faustí Barberà celebra el XXV aniversari del centre
15/04/2003 14:46:00

# L'Institut Faustí Barberà celebra el XXV aniversari del centre

*   15/04/2003 14:46:00
*   [Imprimir](#)
*   Compartir
*    https://www.alaquas.org/documento.asp?id\_do=8537

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8537%2F1&title=Ajuntament%20d%27Alaqu%C3%A0s.%20Prensa.L%27Institut%20Faust%C3%AD%20Barber%C3%A0%20celebra%20el%20XXV%20aniversari%20del%20centre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8537/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8537/8537_Form_4.jpg)](https://www.alaquas.org/ficheros/documentos/2003/2/8537/8537_Form_10.jpg "<a href='https://www.alaquas.org/ficheros/documentos/2003/2/8537/8537_Form_10.jpg' target=_blank><i class='fa fa-external-link' aria-hidden='true'></i>.L'Institut Faustí Barberà celebra el XXV aniversari del centre</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8537&idioma=1&autotraduce=0)

El centre commemora els vint-i-cinc anys d'ensenyament a Alaquàs amb una Jornada de Portes Obertes

L'institut Faustí Barberà d'Alaquàs va celebrar el divendres 11 d'abril la commemoració del XXV aniversari amb una Jornada de Portes Obertes i un acte preparat especialment per a l'ocasió. A l'acte va estar present l'Alcalde d'Alaquàs, Jorge Alarte, la directora de l'Institut, Francisca Morellà, el professorat i l'alumnat l'Institut així com un gran nombre d'ex-alumnes del centre.

En la seua intervenció, l'Alcalde d'Alaquàs va voler destacar la tasca educativa realitzada al centre al llarg d'aquests vint-i-cinc anys d'existència a la ciutat. Alarte va ressaltar especialment que "les i els professsors han aconseguit al llarg d'aquests anys educar bones i bons ciutadans, persones responsables i compromeses amb Alaquàs". Per la seua banda, la directora va agrair el recolzament que el centre ha tingut en tots aquests anys per part de l'Ajuntament d'Alaquàs.

La Jornada de Portes Obertes va començar a partir de les 17 hores de la vesprada. Les i els alumnes i sobretot les i els ex-alumnes del centre van poder recórrer les noves instal·lacions del Faustí Barberà. L'acte commemoratiu va començar a partir de les 19 hores de la vesprada amb un espectacle preparat per les i els membres del grup de teatre del centre.

Dins d'aquest espectacle, en primer lloc es va projectar un vídeo commemoratiu d'aquest XXV aniversari en què es van destacar les invertervencions d'alguns antics directors, professors i alumnes del centre que van contar com van ser els inicis de l'activitat a aquest centre i en què a més van expressar el seu record i els seus sentiments cap a l'Institut. Aquest vídeo va estar el·laborat per les i els alumnes del mòdul d'imatge.

A continuació, i en representació de totes les i els alumnes que després d'haver passat pel centre han continuat la seua formació amb èxit, es van oferir diferents actuacions per a mostrar el treball que han continuat realitzant. Així, va haver una peça de dansa d'una antiga alumna, que hui en dia és ballarina, i un curtmetratge d'un ex-alumne que actualment és director.

Per a finalitzar les actuacions es va oferir un concert de música, a càrrec d'un grup d'alumnes i una breu representació teatral a càrrec de la companyia "Nas Teatre", formada per tres alaquaseres que també han sigut alumnes d'aquest centre.